22233 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1708 

17 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας Κέντρου Εξυπηρέτησης Πολιτών 


(Κ.Ε.Π.) στο Δήμο Λιδορικίου Ν. Φωκίδας. 1 

Απόσταξη σύκων και αποσύκων από τους μικρούς 
αποσταγματοποιούς (διημέρους) του Νομού Μα¬ 
γνησίας. 2 


Τροποποίηση της υπ’ αριθμ. 1040801/750/ΠΟΛ. 1123/ 
ΑΌ012/8.4.1997 (ΦΕΚ 328 Β') απόφασης του 
Υπουργού Οικονομικών, για τον καθορισμό δικαι- 
ολογητικών για την εφαρμογή των διατάξεων του 
άρθρου 118 του Ν. 2238/1994, όπως αυτό προστέ¬ 


θηκε με το άρθρο 8 του Ν. 2459/1997 (Φ.Ε.Κ. 

17 Α'). 3 

Προκαθορισμός των τιμών αποζημίωσης από τον ΕΛ- 
ΓΑ για τα γεωργικά προϊόντα εσοδείας 2004. 4 


Τροποποίηση της υπ’ αριθμ. 56166/27.8.2004 Υπουρ¬ 
γικής Απόφασης «περί καθορισμού κριτηρίων επι- 
λεξιμότητας δικαιούχων δωρεάν διανομής τροφί¬ 


μων από τα αποθέματα της παρέμβασης». 5 

Τροποποίηση της απόφασης συγκρότησης της Επι¬ 
τροπής Παρακολούθησης του Επιχειρησιακού 
Προγράμματος «Πολιτισμός 2000 - 2006». 6 

Όρισμός εκπροσώπου του Ελληνικού Δημοσίου, μέ¬ 
λους και Διευθύνοντος Συμβούλου στο Διοικητικό 


Συμβούλιο της Ανώνυμης Εταιρείας «Ηλεκτροκίνη¬ 
τα Λεωφορεία Περιοχής Αθηνών - Πειραιώς 


(Η.Λ.Π.Α.Π.)». 7 

Καθορισμός ύψους επιδόματος οίκοι ενδιαίτησης 8 


Τροποποίηση της 3586/11.6.2004 απόφασης «Υπε- 
ρωριακή απασχόληση και απασχόληση νυκτερινή 
- Κυριακών και εξαιρέσιμων προς συμπλήρωση 
του νομίμου υποχρεωτικού εβδομαδιαίου ωραρί¬ 
ου υπαλλήλωντης Διεύθυνσης Καζίνο του Υπουρ¬ 


γείου Τουρισμού για το Β' Εξάμηνο 2004». 9 

Συγκρότηση Υπηρεσιακού Συμβουλίου της Νομαρχια¬ 
κής Αυτοδιοίκησης Δυτικής Αττικής. 10 


ΑΠΟΦΑΣΕΙ Σ 

Αριθ. ΔΙΣΚΠΟ/Φ.1/24210 (1) 

Έναρξη λειτουργίας Κέντρου Εξυπηρέτησης Πολιτών 
(Κ.Ε.Π.) στο Δήμο Λιδορικίου Ν. Φωκίδας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των παρ. 1, 2, 3, 4, 5 και 7 του άρθρου 31 του Ν. 
3013/2002 (ΦΕΚ102/Α71.5.2002) «Αναβάθμιση της πολιτι¬ 
κής προστασίας και λοιπές διατάξεις». 

β) της παρ. 5του άρθρου 11 του Ν. 3146/2003 (ΦΕΚ 125/ 
Α'/23.5.2003) «Οργάνωση και άσκηση του εκλογικού δι¬ 
καιώματος των ετεροδημοτών και άλλες διατάξεις». 

γ) Του άρθρου 29 Ατού Ν. 1558/85 (ΦΕΚ 137/Α'/1985), το 
οποίο προστέθηκε με το άρθρο 27 του Ν. 2081/1992 (ΦΕΚ 
154/Α71992) και αντικαταστάθηκε με το άρθρο Ι,παρ. 2α 
του Ν. 2469/1997 (ΦΕΚ38/Α71997). 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Β'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί κα¬ 
τά τη ψήφιση των διατάξεων του άρθρου 31 του Ν. 3013/ 
2002, κατά το μέρος που αυτή αφορά τη λειτουργία των 
αναφερομένων στην παρούσα απόφαση Κέντρων Εξυπη¬ 
ρέτησης των Πολιτών. 

4. Το υπ’ αριθμ. 1575/30.9.2004 έγγραφο της ΟΔΕ των 
ΚΕΠ, αποφασίζουμε: 

Ορίζουμε, ως ημερομηνία έναρξης λειτουργίας του Κέ¬ 
ντρου Εξυπηρέτησης Πολιτών Δήμου Λιδορικίου, Ν. Φω¬ 
κίδας, με ηλεκτρονικό αριθμό 1024, με την οργανωτική 
μορφή και τις αρμοδιότητες που περιγράφονται στο άρ¬ 
θρο 31 του Ν. 3013/2002 (ΦΕΚ102/Α71.5.2002) «Αναβάθ¬ 
μιση της πολιτικής προστασίας και λοιπές διατάξεις», την 
18 Νοεμβρίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3022072/2709/0029 (2) 

Απόσταξη σύκων και αποσύκων από τους μικρούς απο- 

σταγ ματοπο ιούς (διημέρους) του Νομού Μαγνησίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του καν. (Ε.Ο.Κ.) 1576/1989 «Για τη θέ¬ 
σπιση των γενικών κανόνων σχετικά με τον ορισμό, το χα¬ 
ρακτηρισμό και την παρουσίαση των αλκοολούχων πο¬ 
τών». 

2. Τις διατάξεις της παραγράφου 2 της ενότητας Ε του 
άρθρου 7 του Ν. 2969/2001 (ΦΕΚ 281/Α/18.12.2001) «Αι¬ 
θυλική αλκοόλη και αλκοολούχα προϊόντα». 

3. Τις διατάξεις της παραγράφου 1 του άρθρου 82 του 
Ν. 2960/2001 (ΦΕΚ 265/Α/22.11.2001) «Εθνικός Τελωνει¬ 
ακός Κώδικας». 

4. Την υπ’ αριθμ. 14650/Δ10Ε85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Ανάθεση αρμοδιοτήτων Υπουργού Οι¬ 
κονομίας και Οικονομικών στους Υφυπουργούς Οικονο¬ 
μίας και Οικονομικών» (Φ.Ε.Κ. 519/Β/17.3.2004). 

5. Τις αιτήσεις των μικρών απ ο σταγ ματοπο ιών (διημέ¬ 
ρων) του Δήμου Αργαλαστής και της κοινότητας Κεραμι¬ 
διού του Νομού Μαγνησίας προς την Χημική Υπηρεσία 
Βόλου με υπ’ αριθμ. 3372/2004 και 1417/2004 αντιστοί- 
χως, με τις οποίες αιτούνται την άδεια για την απόσταξη 
των σύκων και αποσύκων της παραγωγής τους. 

6. Το υπ’ αριθμ. 2607/033/000/15.10.2004 έγγραφο της 
Χημικής Υπηρεσίας Βόλου, σύμφωνα με το οποίο, τα 
προς απόσταξη σύκα και απόσυκα των εν λόγω παραγω¬ 
γών, κατόπιν ελέγχου που αυτή διενήργησε, είναι κατάλ¬ 
ληλα για το σκοπό αυτό. 

7. Τους λόγους σκοπιμότητας για την οικονομική ενί¬ 
σχυση των συκοπαραγωγών της Κοινότητας Κεραμιδιού 
καιτου Δήμου Αργαλαστήςτου Νομού Μαγνησίας, ως και 
το γεγονός ότι τα προς απόσταξη σύκα και απόσυκα είναι 
κατάλληλα, σύμφωνα με το προαναφερθέν υπό στοιχείο 
(6) σχετικό έγγραφο της Χημικής Υπηρεσίας Βόλου και 
ότι κατά την υπό προϋποθέσεις απόσταξη αυτών παρά- 
γονται προϊόντα κατάλληλα για ανθρώπινη κατανάλωση. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Επιτρέπουμε την απόσταξη σύκων και αποσύκων από 
τους μικρούς αποσταγματοποιούς (διημέρους) του Νο¬ 
μού Μαγνησίας για την περίοδο 2004 - 2005 επί καταβολή 
του προβλεπόμενου φόρου σύμφωνα με τις διατάξειςτης 
παραγράφου 1 του άρθρου 82 του Ν. 2960/2001 (ΦΕΚ 
265/Α/22.11.2001) «Εθνικός Τελωνειακός Κώδικας» και 
υπό την προϋπόθεση της τηρήσεως και των λοιπών σχετι¬ 
κών διατάξεων του Ν. 2969/2001 και του Καν. (Ε.Ο.Κ.) 
1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
καιτου Γ.Χ.Κ., ναλάβουν άλατα ενδεικνυόμενα μέτρα, κα¬ 
τά λόγο αρμοδιότητας, για τη διασφάλιση των συμφερό¬ 
ντων του Δημοσίου, ως και της τήρησης των διατάξεων 
του Καν. (Ε.Ο.Κ.) 1576/1989. 

Για τον προσδιορισμό της παραχθησόμενης ποσότητας 
στεμφυλοπνεύματος, η οποία για τον υπολογισμό του αντι- 
στοιχούντος φόρου τελικά θα αναχθεί σε χ/μα προϊόντος με 
αλκοολικό βαθμό 40° Ο και θα γνωστοποιηθεί στο αρμόδιο 
Τελωνείο Βόλου, η Χημική Υπηρεσία Βόλου έχει ήδη προβεί 


στονπροσδιορισμότου ενεχόμενου στα προς απόσταξη σύ¬ 
κα και απόσυκα σακχάρου, τούτου εκφραζομένου ως ιμ- 
βερτοσακχάρου, θα ληφθεί δε ως συντελεστής αποδόσεως 
ο ισχύων για τα σύκα και απόσυκα βάσει του από 10.4.1953 
Β.Δ. «Περί διατιμήσεως του Οινοπνεύματος». 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Αθήνα, 11 Νοεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1089017/2233/Α0012 (3) 

Τροποποίηση της υπ’ αριθμ. 1040801 /750/ΠΟΛ. 1123/ 
ΑΌ012/8.4.1997 (ΦΕΚ 328 Β') απόφασης του Υπουρ¬ 
γού Οικονομικών, για τον καθορισμό δικαιολογητικών 
για την εφαρμογή των διατάξεων του άρθρου 118 του 
Ν. 2238/1994, όπως αυτό προστέθηκε με το άρθρο 8 
του Ν. 2459/1997 (Φ.Ε.Κ. 17 Α'). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 6 του άρθρου 118 του 
Ν. 2238/1994 (Φ.Ε.Κ. 151 Α'), όπως αυτό προστέθηκε με 
το άρθρο 8 του Ν. 2459/1997 (Φ.Ε.Κ. 17 Α') «Κατάργηση 
φορολογικών απαλλαγών και άλλες διατάξεις». 

2. Τη διάταξη της παραγράφου 1 του άρθρου 9 του Ν. 
2238/1994. 

3. Τις διατάξεις της παραγράφου 1 του άρθρου 10 και 
του άρθρου 109του Ν. 2238/1994. 

4. Τις διατάξεις των άρθρων 6 έως και 16 του Ν. 1676/ 
1986 (Φ.Ε.Κ. 204 Α') καιτου άρθρου 33του Ν. 2873/2000 
(Φ.Ε.Κ. 285 Α'). 

5. Τις διατάξεις του άρθρου 4 του Α.Ν. 1521/1950 και 
του άρθρου δεύτερου του Ν. 1329/1983 (Φ.Ε.Κ. 25 Α') 
όπως ισχύει. 

6. Τη διάταξη της παραγράφου 4 του άρθρου 44 του Ν. 
2961/2001 (ΦΕΚ 266 Α'). 

7. Την απόφασή μας υπ’ αριθμ. 1040801 1750 / ΠΟΑ. 1123/ 
Α' 0012/8.4.1997 (ΦΕΚ 328 Β') «Καθορισμός δικαιολογητι- 
κών για την εφαρμογή των διατάξεωντου άρθρου 118 του 
Ν. 2238/1994 όπως αυτό προστέθηκε με το άρθρο 8 του 
Ν. 2459/1997 (Φ.Ε.Κ. 17 Α')», όπως αυτή τροποποιήθηκε 
με την 1102824/1568/Α0012/ΠΟΛ. 1202/2.11.1999 από¬ 
φαση του Υπουργού Οικονομικών. 

8. Την ανάγκη τροποποίησης της πιο πάνω απόφασης 
για την καλύτερη και αποτελεσματικότερη εφαρμογή της. 

9. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού καιτου Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 519). 

10. Ότι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Τροποποιούμε την 1040801/750/ΠΟΛ. 1123/Α'Ο012/ 
8.4.1997 απόφαση του Υπουργού Οικονομικών για τον κα¬ 
θορισμό δικαιολογητικών για την εφαρμογή των διατάξε¬ 
ων του άρθρου 118 του Ν. 2238/1994, όπως αυτό προ¬ 
στέθηκε με το άρθρο 8 του Ν. 2459/1997 (Φ.Ε.Κ. 17 Α'), 
όπως αυτή τροποποιήθηκε με την υπ’ αριθμ. 1102824/ 
1568/Α0012/ΠΟΛ 1202/2.11.1999 απόφαση του Υπουρ¬ 
γού Οικονομικών, ως ακολούθως: 

I. Η περίπτωση α’ της παραγράφου 1 αντικαθίσταται ως 
εξής: 

«α) Για τα φυσικά πρόσωπα, βεβαίωση του Δημάρχου ή 
του Προέδρου της Κοινότητας ότι ο δικαιούχος είναι 
γραμμένος στα οικεία δημοτολόγια και ότι κατοικεί μόνι¬ 
μα, στην περιφέρεια του Δήμου ή της Κοινότητας, η οποία 
βρίσκεται σε Νησί με πληθυσμό κάτω από τρεις χιλιάδες 
εκατό (3.100) κατοίκους, σύμφωνα με την τελευταία απο- 
γραφή. Κατ’εξαίρεση, για τους αλλοδαπούς εργαζόμε¬ 
νους πολίτες των χωρών των κρατών-μελών της Ευρω¬ 
παϊκής Ένωσης, είτε αυτοί είναι μισθωτοί είτε μη μισθω¬ 
τοί, τους δημοσίους υπαλλήλους και τους υπαλλήλους 
Ν. Π.Δ.Δ., δεν απαιτείται η εγγραφή τους στα οικεία δημο¬ 
τολόγια. Προκειμένου για εγγάμους θα βεβαιώνεται ότι ο 
ίδιος και η σύζυγός του κατοικεί μόνιμα στο νησί. 

Στην περίπτωση εγγάμων που ο ένας σύζυγος λόγω ερ¬ 
γασίας διατηρεί προσωρινή κατοικία σε άλλον τόπο, προ¬ 
κειμένου να έχει το δικαίωμα της απαλλαγής ο άλλος σύ¬ 
ζυγος που κατοικεί μόνιμα στο Νησί και παράλληλα εργά¬ 
ζεται ή έχει επιχείρηση στο Νησί, απαιτείται αφενός στη 
βεβαίωση του Δήμου ή της Κοινότητας να βεβαιώνεται ότι 
η οικογένεια (σύζυγοι και τέκνα) κατοικεί μόνιμα στο Νησί 
αλλά ο ένας σύζυγος λόγω υπηρεσιακών αναγκών διατη¬ 
ρεί προσωρινή κατοικία αλλού και ότι και οι δύο σύζυγοι εί¬ 
ναι γραμμένοι στα οικεία δημοτολόγια. Επίσης απαιτείται 
βεβαίωση του εργοδότη του συζύγου που εργάζεται σε 
άλλοντόπο, γιατοντόπο και χρόνο εργασίαςτου συζύγου 
αυτού. Εάν η βεβαίωση πρόκειται να χρησιμοποιηθεί για 
την απαλλαγή από τη φορολογία εισοδήματος, πρέπει να 
αναγράφεται σ’αυτήν ότι ο φορολογούμενος ήταν μόνι¬ 
μος κάτοικος του Νησιού ολόκληρο το έτος απόκτησης 
του εισοδήματος, από το οποίο ζητείται η απαλλαγή και 
μέχριτηνημερομηνίαχορήγησηςτης βεβαίωσης. Προκει¬ 
μένου για δημοσίους υπαλλήλους και για τους υπαλλή¬ 
λους Ν.Π.Δ.Δ. που διορίζονται στα Νησιά αυτά, η απαλλα¬ 
γή από τη φορολογία εισοδήματος παρέχεται εφόσον αυ¬ 
τοί κατοικούν τουλάχιστον εννέα (9) μήνες κατά το έτος 
απόκτησης του εισοδήματος, από το οποίο ζητείται η 
απαλλαγή. Εάν η βεβαίωση πρόκειται να χρησιμοποιηθεί 
για την απαλλαγή από τη φορολογία κεφαλαίου, αρκεί να 
αναγράφεται ότι ο δικαιούχος είναι μόνιμος κάτοικος του 
Νησιού κατά το χρόνο συντάξεως του συμβολαίου της 
αγοράς ή της γονικής παροχής». 

II. Η παράγραφος 2 καταργείται και η παράγραφος 3 
αναριθμείται σε 2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 304582 (4) 

Προκαθορισμός των τιμών αποζημίωσης από τον ΕΛΓΑ 
για τα γεωργικά προϊόντα εσοδείας 2004. 

ΟΙ ΥΠΟΥΡΓΟΙ ΑΝΑΠΤΥΞΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Αφού λάβαμε υπόψη: 

1. Τις διατάξεις των άρθρων 3 και 17 του Ν. 1790/1988. 

2. Τις διατάξεις του εδαφίου γτης παραγράφου 2 του άρ¬ 
θρου 23του Κανονισμού Ασφάλισης Φυτικής Παραγωγής. 


3. Την Δ/15/φ19/4889/24.3.2004 κοινή απόφαση του 
Πρωθυπουργού και του Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης». 

4. Την υπ’ αριθμ. 179/7.10.2004 απόφαση του Διοικητι¬ 
κού Συμβουλίου του ΕΛΓΑ, αποφασίζουμε: 

1. Προκαθορίζουμε ως κατωτέρω τις τιμές αποζημίω¬ 
σης από τον ΕΛΓΑ για τα γεωργικά προϊόντα εσοδείας 
2004, των οποίων η καλλιεργητική περίοδος ή η ασφαλι¬ 
στική κάλυψη αρχίζει μετά το μήνα Φεβρουάριο 2004. 




ΤΙΜΗ 


ΚΩΔΙΚΟΣ ΑΠΟΖ/ΣΗΣ 


ΚΑΛΛΙΕΡ 

ΚΑΤΑΚΟ 

ΠΑΡΑΤΗ¬ 

ΓΕΙΑΣ 

ΠΡΟΪΟΝ 

2004 

ΡΗΣΕΙΣ 

Β01003 

Αραβόσιτος (υβρ. κοινός) σανός 

0,076 


Β01004 

Αραβόσιτος (υβρ. κοινός) χλωρός νομής 0,033 


Β01010 

Αραβόσιτος κοινός εβέρτα (ρορ οογπ) 0,721 


Β01020 

Αραβόσιτος χλωρή ρόκα 

0,088 

το τεμάχιο 

Β04000 

Κεχρί καρπός 

0,360 


Β05000 

Κολοκυθάκια κτηνοτροφικά καρπός 0,033 


Β05002 

Κολοκυθάκια κτηνοτροφικά σπόρος 1,561 


Β06003 

Κοφτολίβαδο σανός 

0,109 


Β06004 

Κοφτολίβαδο χλωρός νομής 

0,033 


Β11003 

Μηδική σανός 

0,154 


Β11004 

Μηδική χλωρός νομής 

0,043 


Β18003 

Σόγια σανός 

0,109 


Β18004 

Σόγια χλωρός νομής 

0,033 


Β19004 

Σόργο-νταρί χλωρός νομής 

0,043 


Β20000 

Τεύτλα κτηνοτροφικά ρίζες 

0,033 


Β20004 

Τεύτλα κτηνοτροφικά χλωρός νομής 

0,010 


Δ01000 

Αραχίς 

1,014 


Δ23000 

Κολοκυθόσπορος 

1,561 


Δ35000 

Πιπεριές (για κοκκινοπίπερο) 

0,240 


Δ40000 

Σουσάμι 

1,212 


Δ41000 

Σιναπόσπορος 

0,699 


Δ42006 

Σόργο σκούπα (ξερό χόρτο) 

0,709 


Δ42002 

Σόργο σπόρος 

0,121 


Ε02000 

Γλυκοπατάτα 

0,131 


Ζ01000 

Αγγούρια πρώιμα υπαίθρια 

0,305 


Ζ01010 

Αγγούρια κανονικά υπαίθρια 

0,219 


Ζ01020 

Αγγούρια όψιμα υπαίθρια 

0,295 


Ζ01030 

Αγγούρια χαμηλής κάλυψης 

0,305 


Ζ01090 

Αγγούρια τουρσί 

0,328 


Θ03000 

Βλήτα 

0,295 


Η01020 

Κοκκάρι 

0,786 


Ζ04000 

Κολοκυθάκια πρώιμα υπαίθρια 

0,480 

Κρήτης & 
Δωδ/νήσ ου 

Ζ04000 

Κολοκυθάκια πρώιμα υπαίθρια 

0,262 

Εκτός 
Κρήτης & 
Δωδ/νήσου 

Ζ04010 

Κολοκυθάκια κανονικά υπαίθρια 

0,252 


Ζ04020 

Κολοκυθάκια όψιμα υπαίθρια 

0,272 


Ζ04030 

Κολοκυθάκια χαμηλής κάλυψης 

0,360 


Ζ04050 

Κολοκύθια γλυκά (γλυκοκολοκύθες) 0,174 


Η01001 

Κρεμμύδια σποροπαραγωγής 

10,665 


Η01002 

Κρεμμύδια σπόρος (μπαρούτι) 

10,665 


Ζ07000 

Μπάμιες 

0,884 





22236 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΤΙΜΗ 

ΚΩΔΙΚΟΣ ΑΠΟΖ/ΣΗΣ 


ΚΑΛΛΙΕΡ 

ΚΑΤΑ Κ0 

ΠΑΡΑΤΗ¬ 

ΓΕΙΑΣ 

ΠΡΟΪΟΝ 

2004 

ΡΗΣΕΙΣ 

Ζ08000 

Πιπεριές στρογγυλές πρώιμες υπαίθριες 0,797 

Κρήτης & 




Δωδεκα- 

νήσου 

Ζ08000 

Πιπεριές στρογγυλές πρώιμες υπαίθριες 0,459 

Εκτός 




Κρήτης & 
Δωδεκα- 




νήσου 

Ζ08010 

Πιπεριές στρογγυλές κανονικές υπαίθριες 0,360 


Ζ08020 

Πιπεριές στρογγυλές όψιμες υπαίθριες 

0,426 


Ζ08030 

Πιπεριές στρογγυλές χαμηλής κάλυψης 0,459 


Ζ08050 

Πιπεριές μακρουλές πρώιμες υπαίθριες 0,797 

Κρήτης & 




Δωδεκα- 

νήσου 

Ζ08050 

Πιπεριές μακρουλές πρώιμες υπαίθριες 0,459 

Εκτός 




Κρήτης & 
Δωδεκα- 




νήσου 

Ζ08060 

Πιπεριές μακρουλές κανονικές υπαίθριες 0,360 


Ζ08070 

Πιπεριές μακρουλές όψιμες υπαίθριες 

0,426 


Ζ08080 

Πιπεριές μακρουλές χαμηλής κάλυψης 0,459 


Ζ08100 

Πιπεριές καυτερές κανονικές υπαίθριες 0,295 


Ζ08110 

Πιπεριές καυτερές χαμηλής κάλυψης 

0,426 


Ζ13000 

Φασολάκια πρώιμα υπαίθρια 

0,709 

Κρήτης & 
Δωδεκα- 




νήσου 

Ζ13000 

Φασολάκια πρώιμα υπαίθρια 

0,644 

Εκτός 
Κρήτης & 
Δωδεκα- 




νήσου 

Ζ13010 

Φασολάκια κανονικά υπαίθρια 

0,546 


Ζ13020 

Φασολάκια όψιμα υπαίθρια 

0,546 


Μ04000 

Δαμάσκηνα νωπά 

0,578 


Μ04020 

Κορόμηλα 

0,305 


Ν03000 

Κυδώνια 

0,305 


Ξ03000 

Λωτός 

0,426 


Ξ08000 

Ρόδια 

0,426 


Π03000 

Κάστανα 

0,906 


Π05000 

Πεκάν 

1,420 


Π07000 

Χαρούπια 

0,186 


Ρ02000 

Ζίζυφος 

0,186 


Ρ04000 

Μούρα καρπός 

0,426 


Ρ04010 

Μουριόφυλλα 

0,098 



2. Διευκρινίζουμε ότι οι τιμές του πίνακα καθορίζονται 
σαν τιμές πώλησης στα χέρια του παραγωγού, στον τόπο 
παραγωγής κατά το χρόνο συγκομιδής, με συνήθεις συν¬ 
θήκες παραγωγής και εμπορίας και ισχύουν γενικά για 
όλη τη χώρα πλην των ειδικά σημειουμένων εξαιρέσεων, 
αναφέρονται δε σε προϊόντα για τα οποία δεν υπάρχουν 
Εθνικές ή Κοινοτικές τιμές. 

3. Σε περίπτωση όμως που για ένα ή περισσότερα από 
τα προϊόντα του πίνακα εκδοθούν αποφάσεις ή ληφθούν 
μέτρα που να έχουν επίδραση επί της τιμής που καθορί¬ 
στηκε από τον ΕΛ.Γ.Α., θα ληφθούν υπόψη οι νέες αυτές 


τιμές, σύμφωνα με τις διατάξειςτου σχετικού Κανονισμού 
του ΕΛ.Γ.Α. 

4. Σημειώνουμε ότι η Απόφαση αυτή δεν προκαλεί κατ’ 
αρχήν δαπάνη στον κρατικό προϋπολογισμό και ότι σε πε¬ 
ριπτώσεις ύπαρξης ζημιών συνεπεία δυσμενών καιρικών 
συνθηκών η προβλεπόμενη αποζημίωση θα καλυφθεί από 
δαπάνες του προϋπολογισμού του ΕΛ.Γ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2004 

οι ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ 

ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΙΑΝΝΗΣ ΠΑΠΑΘΑΝΑΣΙΟΥ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 66770 (5) 

Τροποποίηση της υπ’ αριθμ. 56166/27.8.2004 Υπουργι¬ 
κής Απόφασης «περί καθορισμού κριτηρίων επιλεξι- 
μότητας δικαιούχων δωρεάν διανομής τροφίμων από 
τα αποθέματα της παρέμβασης». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22, παρ. 3του Ν. 992/1979, 
«Περί Οργανώσεως των Διοικητικών Υπηρεσιών για την 
εφαρμογή της Συνθήκης προσχώρησης της Ελλάδας 
στην Ε.Κ. κ.λπ.». 

2. Τις διατάξεις του άρθρου 1, παρ. 1, 2 και 3 του Ν. 
1338/1983 (Φ. Ε. Κ. Α' 34), όπως τροποποιήθηκαν με το άρ¬ 
θρο 6του Ν. 1440/1984 (Φ.Ε.Κ. 70) και το άρθρο 65 του Ν. 
1892/1990 (Φ.Ε.Κ.ΑΊ01). 

3. Τις διατάξεις του άρθρου 29 Α του Ν. 1558/1985 
(Φ.Ε.Κ. Α' 137) «Κυβέρνηση και Κυβερνητικά όργανα» 
όπως αυτό προστέθηκε με το άρθρο 2 του Ν. 2081/1992 
(Φ.Ε.Κ. Α' 154) και αντικαταστάθηκε με το άρθρο 1, παρ. 
2ατου Ν. 2469/1997 (Φ.Ε.Κ. Α'38). 

4. Τον Καν. (Ε.Ο.Κ.) 1663/9 της επιτροπής για τη θέσπι¬ 
ση λεπτομερειών εφαρμογής του Καν. (Ε.Ο.Κ.) 729/1970 
του Συμβουλίου, όσον αφορά τη διαδικασία για την εκκα¬ 
θάριση των λογαριασμώντου ΕΤΕ-Τμ. Εγγυήσεων, όπως 
κάθε φορά ισχύει. 

5. Τις διατάξεις των άρθρων 13 μέχρι 29 του Ν. 2637/ 
1998 περί Σύστασης Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (Φ.Ε.Κ. Α'200), όπως τροποποιήθηκαν και συμπληρώ¬ 
θηκαν με το άρθρο 4του Ν. 2732/1999 (Φ.Ε.Κ. Α' 154) και 
το άρθρο 24του Ν. 2945/2001 (Φ.Ε.Κ. Α' 223). 

6. Τις διατάξεις του Καν. (Ε.Ο.Κ.) 3730/1987 του Συμ¬ 
βουλίου, που καθορίζει τους γενικούς κανόνες για την πα¬ 
ροχή τροφίμων από τα αποθέματα παρέμβασης σε ορι¬ 
σμένους οργανισμούς με σκοπό τη διανομή τους στα πιο 
άπορα άτομα της κοινότητας, όπως συμπληρώθηκε με¬ 
ταγενέστερα. 

7. Τις διατάξεις του Καν. (Ε.Ο.Κ.) 3149/1992 της Επι¬ 
τροπής που καθορίζει τους λεπτομερείς κανόνες για τη 
χορήγηση τροφίμων που προέρχονται από τα αποθέματα 
της παρέμβασης στους απόρους της κοινότητας και τις 
προθεσμίες εφαρμογής του προγράμματος, όπως έχει 
τροποποιηθεί. 

8. Την υπ’ αριθμ. 256205/9.9.2003 (Φ.Ε.Κ. Β' 1340/ 
18.9.2003) απόφαση Υπουργού Γεωργίας περί «Ανάθεση 
αρμοδιότητας εκτέλεσης των διαγωνισμών της δωρεάν 
διανομής και διάθεσης προϊόντων από τα αποθέματα πα¬ 
ρέμβασης στα άπορα άτομα». 

9. Την υπ’ αριθμ. 56166/27.8.2004 απόφαση Υπουργού 
Αγροτικής Ανάπτυξης και Τροφίμων «περί καθορισμού 
κριτηρίων επιλεξιμότητας δικαιούχων δωρεάν διανομής 
τροφίμων από τα αποθέματα της παρέμβασης». 

10. Την υπ’ αριθμ. 432/2003 Γνωμοδότηση του Ν.Σ.Κ. 
Τμήματος Δ'. 

11. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε την εις το θέμα αναφερόμενη απόφαση 
ως εξής: 

1. Στο άρθρο 2, παρ. 1 η ημερομηνία 20.8.2004 αντικα¬ 
θίσταται από την ημερομηνία 25.10.2004. 

2. Κατά τα λοιπά ισχύει η ως άνω Απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2004 

Ο ΥΠΟΥΡΓΟΣ 

ΕΥΑΓ. ΜΠΑΣΙΑΚΟΣ 
-♦- 

Αριθ. ΥΠΕΠΠ/Δ/ΦΧΙ/5353 (6) 

Τροποποίηση της απόφασης συγκρότησης της Επιτρο¬ 
πής Παρακολούθησης του Επιχειρησιακού Προγράμ¬ 
ματος «Πολιτισμός 2000 - 2006». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ137/Α) όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 
154/Α) και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/Α). 

2. Τις διατάξεις του Π.Δ/τος 191/2003 «Οργανισμός του 
Υπουργείου Πολιτισμού» (ΦΕΚΑ' 146). 

3. Την υπ’ αριθμ. ΥΠΠΟ/ΓΝΌΣ/67343/22.12.2000 κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονομι¬ 
κών και Πολιτισμού «Σύσταση Ειδικής Υπηρεσίας στο 
Υπουργείο Πολιτισμού με τίτλο "Υπηρεσία Διαχείρισης Επι¬ 
χειρησιακού Προγράμματος "Πολιτισμός"» (ΦΕΚ 1620/Β). 

4. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη» (ΦΕΚ Β' 527 και 558). 

5. Την υπ’ αριθμ. 33979/2212/4.5.2004 κοινή υπουργική 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών 
καιτης Αναπληρωτού Υπουργού Πολιτισμού «Κατάργηση 
της υπ’ αριθμ. ΥΠΠΟ/ΔΙΟΙΚ/57762/24.10.2003 κοινής 
υπουργικής απόφασης (ΦΕΚ Β/1636), τροποποίηση της 
ΥΠΠΟ/ΓΝΟΣ/67343/22.12.2000 κοινής υπουργικής από¬ 
φασης (ΦΕΚ Β/1620) και μεταβίβαση αρμοδιοτήτων κα¬ 
θώς και της εξουσίας να υπογράφει "με εντολή αναπλη¬ 


ρωτή Υπουργού" στο Γ ενικό Γ ραμματέατου ΥΠΠΟ» (ΦΕΚ 
652/Β/2004). 

6. Τις διατάξεις του άρθρου 16 του Ν. 2860/2000 «Δια¬ 
χείριση, παρακολούθηση και έλεγχος του ΚΠΣ και άλλες 
διατάξεις» (ΦΕΚ251/τΑ/14.11.2000). 

7. Τον Καν. (ΕΚ) 1260/1999 «Περίγενικών διατάξεωνγια 
τα διαρθρωτικά Ταμεία». 

8. Την υπ’ αριθμ. Ε (2000) 3405/28.11.2001 απόφαση 
της Επιτροπής των Ευρωπαϊκών Κοινοτήτων που αφορά 
την έγκριση του Κοινοτικού Πλαισίου Στήριξης 2000-2006 
για την Ελλάδα και ειδικότερα το Κεφ. 4 παρ. 3. «Περί Επι¬ 
τροπής Παρακολούθησης Επιχειρησιακού Προγράμμα¬ 
τος». 

9. Την υπ’ αριθμ. Ε (2001) 280/19.3.2001 απόφαση της 
Επιτροπής των Ευρωπαϊκών Κοινοτήτων για την έγκριση 
του Επιχειρησιακού Προγράμματος «Πολιτισμός» και ει¬ 
δικότερα τις διατάξεις Εφαρμογής κεφ. 4 του ανωτέρω 
Προγράμματος. 

10. Τις διατάξεις του Νόμου 3148/2003 (ΦΕΚ 136/Α/ 
5.6.2003). 

11. Την υπ’ αριθμ. ΥΠΠΟ/ΥΔΕΠΠ/21060/222/20.4.2001 
κοινή υπουργική απόφαση του Υπουργού Πολιτισμού και 
του Υφυπουργού Οικονομίας και Οικονομικών «Συγκρό¬ 
τηση της Επιτροπής Παρακολούθησης για το Επιχειρη¬ 
σιακό Πρόγραμμα "Πολιτισμός" 2000-2006» (ΦΕΚ 
768/Β/2001) όπως τροποποιήθηκε με την υπ’ αριθμ. 4284/ 
1.6.2001 όμοια Απόφαση «Τροποποίηση της σύνθεσης 
της Επιτροπής Παρακολούθησης του Επιχειρησιακού 
Προγράμματος "Πολιτισμός" 2000-2006» (ΦΕΚ 768/Β/ 
2001), συμπληρώθηκε με την υπ’ αριθμ. ΥΔΕΠΠ/Δ/ΦΧΙ/ 
1591/30.9.2002 όμοια απόφαση «Συμπλήρωση της από¬ 
φασης συγκρότησης της Επιτροπής Παρακολούθησης 
του Επιχειρησιακού Προγράμματος "Πολιτισμός 2000- 
2006" (ΦΕΚ 1358/Β/2002) και τροποποιήθηκε με την υπ’ 
αριθμ. ΥΔΕΠΠ/Δ/ΦΧΙ/2687/2.6.2004 κοινή υπουργική 
απόφαση (ΦΕΚ881/Α/2004). 

12. Το Προεδρικό Διάταγμα 81/21.3.2002 (ΦΕΚ57/τ. Α') 
περί συγχώνευσης των Υπουργείων Εθνικής Οικονομίας 
και Οικονομικών. 

13. Την υπ’ αριθμ. 38243/ΔΙΟΕ922/28.9.2004 απόφαση 
του Υπουργού Οικονομίας και Οικονομικών, περί Επιτρο¬ 
πών και Ομάδων Εργασίας. 

14. Το γεγονός ότι με την παρούσα απόφαση δεν προ- 
καλείται πρόσθετη δαπάνη του Δημοσίου, αποφασίζουμε: 

I. Τροποποιούμε την υπ’ αριθμ. ΥΠΠΟ/ΥΔΕΠΠ/ 21060/ 
222/20.4.2001 κοινή υπουργική απόφαση «Συγκρότηση της 
Επιτροπής Παρακολούθησης για το Επιχειρησιακό Πρό¬ 
γραμμα "Πολιτισμός" 2000-2006"» (ΦΕΚ 768/Β/2001) όπως 
τροποποιήθηκε και συμπληρώθηκε μεταγενέστερα ως εξής: 

Α) Ως προς το σημείο 2. Α αυτής και 1) ορίζουμε ως μέ¬ 
λη της Επιτροπής Παρακολούθησης με δικαίωμα ψήφου 
και α) τον Διευθυντή του Κρατικού Μουσείου Σύγχρονης 
Τέχνης και β) τον Διευθυντή του Εθνικού Μουσείου Σύγ¬ 
χρονης Τέχνης, 2) ορίζουμε τον εκπρόσωπο της Επιτρο¬ 
πής Δημοσιονομικού Ελέγχου ως μέλος χωρίς δικαίωμα 
ψήφου, σύμφωνα με τις διατάξεις του Ν. 3148/2003. 

Β) Ως προς το σημείο 2. Β αυτής και ορίζουμε ως μέλη 
της Επιτροπής Παρακολούθησης με δικαίωμα ψήφου α) 
Εκπρόσωπο του Τεχνικού Επιμελητηρίου Ελλάδος αντί 
του Προέδρου του Συλλόγου Τεχνικών Επιστημόνων του 
ΥΠΠΟ και β) Εκπρόσωπο του Συνδέσμου Ελληνικών Του¬ 
ριστικών Επιχειρήσεων. 

11. Μετά τις ανωτέρω τροποποιήσεις η σύνθεση της Επι¬ 
τροπής Παρακολούθησης του Ε.Π. «Πολιτισμός 2000- 
2006» έχει ως εξής: 

1. Ο Γενικός Γραμματέας του Υπουργείου Πολιτισμού, 
ως Πρόεδρος της Επιτροπής. 

2. Μέλη της Επιτροπής με δικαίωμα ψήφου είναι: 

Α. Εκπρόσωποι Υπουργείων και Οργανισμών: 

1. Ο Προϊστάμενος της Διαχειριστικής Αρχής του Επι¬ 
χειρησιακού Προγράμματος «Πολιτισμός». 

2. Ο Γενικός Διευθυντής Αρχαιοτήτων και Πολιτιστικής 
Κληρονομιάς του ΥΠ.ΠΟ. 

3. Ο Γενικός Διευθυντής Αναστήλωσης, Μουσείων και 
Τεχνικών Έργων του ΥΠ.ΠΟ. 

4. Ο Γενικός Διευθυντής Διοικητικής Υποστήριξης του 
ΥΠ.ΠΟ. 

5. Ο Γενικός Διευθυντής Σύγχρονου Πολιτισμού του 
ΥΠ.ΠΟ. 

6. Ο Προϊστάμενος της Διεύθυνσης Προϊστορικών και 
Κλασικών Αρχαιοτήτων του ΥΠ.ΠΟ. 

7. Ο Προϊστάμενος της Διεύθυνσης Βυζαντινών και Με¬ 
ταβυζαντινών Αρχαιοτήτων του ΥΠ.ΠΟ. 

8.0 Προϊστάμενος της Διεύθυνσης Αναστήλωσης Νεω- 
τέρων και Συγχρόνων Μνημείων του ΥΠΠΟ. 

9.0 Πρόεδρος του Οργανισμού Ανέγερσης Νέου Μου¬ 
σείου Ακρόπολης. 

10.0 Πρόεδρος του Ταμείου Διαχείρισης Πιστώσεων 
Εκτέλεσης Αρχαιολογικών Έργων. 

11.0 Εντεταλμένος Σύμβουλος του Οργανισμού Προ¬ 
βολής Ελληνικού Πολιτισμού ΑΈ. 

12. Ο Νομικός Σύμβουλος του Κράτους στο ΥΠ.ΠΟ. 

13. Ο Διευθυντής της Εθνικής Πινακοθήκης-Μουσείου 
Αλεξάνδρου Σούτσου. 

14. Ο Διευθυντής του Κρατικού Μουσείου Σύγχρονης 
Τέχνης. 

15.0 Διευθυντής του Εθνικού Μουσείου Σύγχρονης Τέ¬ 
χνης. 

16. Εκπρόσωπος της Γεν. Δ/νσης Αναπτυξιακού Προ¬ 
γραμματισμού, Περιφερειακής Πολιτικής και Δημοσίων 
Επενδύσεων του ΥΠ.ΟΙ.Ο (Διαχειριστική Αρχή του Γ' 
Κ.Π.Σ.) 

17. Εκπρόσωπος της Αρχής Πληρωμής. 

18. Εκπρόσωπος της Γενικής Γραμματείας Ισότητας. 

Β. Εκπρόσωποι των οικονομικών και κοινωνικών εταί¬ 
ρων και μη κυβερνητικών οργανώσεων: 

1. Εκπρόσωπος της Οικονομικής και Κοινωνικής Επι¬ 
τροπής (Ο.Κ.Ε.). 

2. Εκπρόσωπος του Συνδέσμου Ελληνικών Βιομηχα¬ 
νιών (Σ.Ε.Β.). 

3. Εκπρόσωπος της Γενικής Συνομοσπονδίας Εργατών 
Ελλάδας (Γ.Σ.Ε.Ε.). 

4. Ο Πρόεδρος της Ομοσπονδίας Συλλόγων Υπαλλή- 
λωντου Υπουργείου Πολιτισμού. 

5. Ο Πρόεδρος του Συλλόγου Ελλήνων Αρχαιολόγων. 

6. Εκπρόσωπος του Τεχνικού Επιμελητηρίου Ελλάδος. 

7. Εκπρόσωπος του Συνδέσμου Ελληνικών Τουριστικών 
Επιχειρήσεων. 

8. Ο Πρόεδρος του Ελληνικού Τμήματος του Διεθνούς 
Συμβουλίου Μουσείων (ΙΟΟΜ). 

9. Εκπρόσωπος της Εθνικής Συνομοσπονδίας Ατόμων 
με Ειδικές Ανάγκες (Ε.Σ.Α.Ε.Α.). 

3.Στην Επιτροπή Παρακολούθησης συμμετέχουνχωρίς 
δικαίωμα ψήφου οι ακόλουθοι: 


α) Εκπρόσωποι της Ευρωπαϊκής Επιτροπής και συγκε¬ 
κριμένα: 

• Εκπρόσωπος της Γενικής Διεύθυνσης Περιφερεια¬ 
κής Πολιτικής. 

• Εκπρόσωπος της Γενικής Διεύθυνσης Απασχόλησης. 

• Εκπρόσωπος της Γενικής Διεύθυνσης Εκπαίδευσης, 
Οπτικοακουστικών μέσων και Πολιτισμού (ΕΑΟ). 

β) Εκπρόσωπος της Ευρωπαϊκής Τράπεζας Επενδύσε¬ 
ων. 

γ) Εκπρόσωποι κρατικών αρχών που είναι αρμόδιες για 
θέματα απασχόλησης και περιβάλλοντος με συμβουλευ¬ 
τική ιδιότητα, και συγκεκριμένα: 

• Εκπρόσωπος του Υπουργείου Εργασίας 

• Εκπρόσωπος του Υπουργείου Περιβάλλοντος, Χωρο¬ 
ταξίας και Δημοσίων Έργων. 

δ) Εκπρόσωπος της Επιτροπής Δημοσιονομικού Ελέγ- 
χου. 

Κατά τα λοιπά ισχύουν οι διατάξεις της υπ’ αριθμ. ΥΠ- 
ΠΟ/ΥΔΕΠΠ/21060/222/20.4.2001 κοινής υπουργικής 
απόφασης, όπως τροποποιήθηκε και συμπληρώθηκε με¬ 
ταγενέστερα. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 16 Νοεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ Η ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΑΛΟΓΟΣΚΟΥΦΗΣ Φ. ΠΑΛΛΗ - ΠΕΤΡΑΔΙΑ 

- ♦ - 

Αριθ. 64135/6286 (7) 

"Ορισμός εκπροσώπου του Ελληνικού Δημοσίου, μέλους 
και Διευθύνοντος Συμβούλου στο Διοικητικό Συμβού¬ 
λιο της Ανώνυμης Εταιρείας «Ηλεκτροκίνητα Λεωφο¬ 
ρεία Περιοχής Αθηνών - Πειραιώς (Η.Λ.Π.Α.Π.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (Α' 
135), όπως τροποποιήθηκε. 

β) Του άρθρου 4 του Ν. 2669/1998 «Οργάνωση και λει¬ 
τουργία των Αστικών Συγκοινωνιών Αθηνών και Περιχώ¬ 
ρων» (Α'283). 

γ) Του άρθρου 6 του Ν. 2839/2000 «Ρυθμίσεις θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις» (Α' 196). 

δ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137) όπως το άρθρο αυτό συ¬ 
μπληρώθηκε με το άρθρο 27του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

2. Την υπ’ αριθμ. 38436/4318/27.12.1996 απόφαση των 
Υπουργών Εθνικής Οικονομίας και Οικονομικών και Με¬ 
ταφορών και Επικοινωνιών «Τροποποίηση και συμπλήρω¬ 
ση του καταστατικού της Ανώνυμης Εταιρείας «Ηλεκτρο¬ 
κίνητα Λεωφορεία Περιοχής Αθηνών - Πειραιώς» (Β' 
1167)», όπως ισχύει. 

3. Την υπ’ αριθμ. 39088/4020/15.7.2004 απόφαση των 
Υπουργών Οικονομίας και Οικονομικών και Μεταφορών 
και Επικοινωνιών «Αποδοχή παραίτησης εκπροσώπου 
του Ελληνικού Δημοσίου - Διευθύνοντος Συμβούλου στο 
Διοικητικό Συμβούλιο της Ανώνυμης Εταιρείας «Ηλεκτρο¬ 
κίνητα Λεωφορεία Περιοχής Αθηνών - Πειραιώς 
(Η.Λ.Π.Α.Π.)» και ορισμός νέου εκπροσώπου του Ελληνι¬ 
κού Δημοσίου (Β' 1078)». 

4. Την υπ’ αριθμ. 42773/4358/15.7.2004 απόφαση «Προ¬ 
κήρυξη της θέσης του Διευθύνοντα Συμβούλου της Α.Ε. 
Η.Λ.Π.Α.Π.» (τ. παρ/μα 126) και την υπ’ αριθμ. 48425/ 
4822/17.8.2004 απόφαση «Επαναπροκήρυξη της θέσης 
του Διευθύνοντος Συμβούλου της Α.Ε. Η.Λ.Π.Α.Π.» (τ. 
παρ/μα 142). 

5. Την υπ’ αριθμ. 18674/4176/26.3.2004 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών « Ανάθεση αρμοδιοτήτων του Υπουργού Μετα¬ 
φορών και Επικοινωνιών στον Υφυπουργό Μεταφορών 
και Επικοινωνιών» (Β' 535). 

6. Το υπ’ αριθμ. 2786/2.11.2004 έγγραφο της Βουλής 
των Ελλήνων με το οποίο μας διαβιβάζεται η Έκθεση της 
Επιτροπής Δημοσίων Επιχειρήσεων, Τραπεζών και Οργα¬ 
νισμών κοινής ωφελείαςτου άρθρου 49 Α του Κανονισμού 
της Βουλής, για τη θέση του Διευθύνοντος Συμβούλου 
της Α.Ε. Η.Λ.Π.Α.Π. 

7. Την ανάγκη ορισμού εκπροσώπου του Ελληνικού Δη¬ 
μοσίου, μέλους και Διευθύνοντος Συμβούλου στο Διοικη¬ 
τικό Συμβούλιο της Α.Ε. Η.Λ.Π.Α.Π. για την εύρυθμη λει¬ 
τουργία του. 

8. Το γεγονός ότι από τις διατάξεις της απόφασης αυ¬ 
τής δεν προκαλείται επί πλέον δαπάνη σε βάρος του προ¬ 
ϋπολογισμού της Α.Ε. Η.Λ.Π.Α.Π., αποφασίζουμε: 

1. Ορίζουμε, ως εκπρόσωπο του Ελληνικού Δημοσίου, 
μέλος και Διευθύνοντα Σύμβουλο στο Διοικητικό Συμβού¬ 
λιο της Α.Ε. «Ηλεκτροκίνητα Λεωφορεία Περιοχής Αθη¬ 
νών- Πειραιώς (Η.Λ.Π.Α.Π.)», για πέντε (5) έτη, τον Αβρα¬ 
άμ Γούναρη. 

2. Το πρώτο εδάφιο της παρ. 2 του αποφασιστικού της 
υπ’ αριθμ. 39088/4020/15.7.2004 απόφασης (Β' 1078) 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡ. ΑΛΟΓΟΣΚΟΥΦΗΣ ΑΝΑΣΤ. ΝΕΡΑΝΤΖΗΣ 
-♦- 

Αριθ. 5421.5/25/04 (8) 

Καθορισμός ύψους επιδόματος οίκοι ενδιαίτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 15 του Π.Δ. 894/1981 «Πε¬ 
ρί της παρεχόμενης εις τους ησφαλισμένους του Οίκου 
Ναύτου Προστασίας» (Α' 226) όπως τροποποιήθηκε και 
συμπληρώθηκε από τις διατάξεις του άρθρου 13του Π.Δ. 
296/1985 (Α'109). 

β. Τις διατάξεις του εδαφίου (α) της παρ. 3 του άρθρου 
22 του Ν. 2362/1995 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» (Α' 247). 


γ. Τις διατάξεις του άρθρου 4 του Π.Δ. 79/1990 «Τροπο¬ 
ποίηση διατάξεων των Π.Δ. 284/1998 «Οργανισμός 
Υπουργείου Οικονομικών» (Α' 128) και 551/1988 «Οργανι¬ 
σμός Νομαρχιών (Οργάνωση Οικονομικών Υπηρεσιών) 
(Α' 259)» (Α' 37). 

δ. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (ΑΊ54), 
όπως αντικαταστάθηκε από το άρθρο 1 παρ. 2α του Ν. 
2469/1997 (Α'38). 

ε. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

στ. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

ζ. Την απόφαση της υπ’ αριθμ. 4701/18/4.8.2004 (θέμα 
4ο) συνεδρίασης του Διοικητικού Συμβουλίου του Οίκου 
Ναύτου. 

η. Το γεγονός ότι με την απόφαση αυτή προκαλείται δα¬ 
πάνη 101.426,40 ΕΥΡΩ σε βάρος του προϋπολογισμού 
εξόδωντου Ο.Ν. οικονομικού έτους 2004 (ΚΑΕ 0681) στον 
οποίο έχουν εγγράφει οι σχετικές πιστώσεις, αποφασί¬ 
ζουμε: 

1. Καθορίζουμε το ύψος του επιδόματος οίκοι ενδιαίτη¬ 
σης που παρέχει ο Οίκος Ναύτου στους ασφαλισμένους 
του, στο ποσό των 140,87 ΕΥΡΩ ανά μήνα. 

2. Η παρούσα ισχύει από την ημερομηνία δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Νοεμβρίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθ. 9649 (9) 

Τροποποίηση της 3586/11.6.2004 απόφασης «Υπερωρια- 
κή απασχόληση και απασχόληση νυκτερινή - Κυρια¬ 
κών και εξαιρέσιμων προς συμπλήρωση του νομίμου 
υποχρεωτικού εβδομαδιαίου ωραρίου υπαλλήλωντης 
Διεύθυνσης Καζίνο του Υπουργείου Τουρισμού για το 
Β' Εξάμηνο 2004». 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16του Ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α. μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατάξεις 11 
ΦΕΚ297/Α/23.12.2003. 

2. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ85/Α/17.3.2004). 

3. Το Π.Δ. 123/18.4.2004 «Διορισμός Υπουργού, Αναπλ. 
Υπουργού και Υφυπουργών» (ΦΕΚ86/Α/18.4.2004). 

4. Το Ν. 3270/8.10.2004 «αρμοδιότητεςτου Υπουργείου 
Τουριστικής Ανάπτυξης και θέματα προσωπικού» (ΦΕΚ 
187/Α/11.10.2004). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την 1153/20.4.2004 απόφαση του Πρωθυπουργού 
και Υπουργού Τουρισμού «Ανάθεση αρμοδιοτήτων στον 
Υφυπουργό Τουρισμού» (ΦΕΚ 591/Β/ 21.4.2004). 

6. Το γεγονός ότι ανά την Επικράτεια λειτουργούν εννέα 
επιχειρήσεις Καζίνο, τα οποία λειτουργούν όλες τις ημέ¬ 
ρες της εβδομάδας και του έτους σε εικοσιτετράωρη βά¬ 
ση ώστε να παρουσιάζονται ανάγκες υπερωριακής απα¬ 
σχόλησης και απασχόλησης κατά τις νυκτερινές ώρες κα¬ 
θώς και τις Κυριακές και αργίες του προσωπικού της 
Διεύθυνσης Καζίνο. 

7. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των 700,00 ευρώ 
(κα 0511) και 1.390,00 (κα 0512) στους οποίους υπάρχει 
εγγεγραμμένη πίστωση ευρώ 610.000,00 και 490.000,00 
αντίστοιχα στον τακτικό προϋπολογισμό Υπουργείου 
Τουρισμού. 

8. Την 3586/15.6.2004 απόφαση (ΦΕΚ 908/Β/ 
17.6.2004). 

9. Το υπηρεσιακό σημείωμα της Διεύθυνσης Καζίνο με 
Α.Π. 35/4.11.2004, αποφασίζουμε: 

1. Τροποποιούμε την απόφαση με Α.Π. 3586/15.6.2004 
και εγκρίνουμε την υπερωριακή απασχόληση, καθώς και 
απασχόληση προς συμπλήρωση του εβδομαδιαίου νομί¬ 
μου υποχρεωτικού ωραρίου, από 1.11.2004 έως 
31.12.2004 ενός υπαλλήλου της Διεύθυνσης Καζίνο του 
Υπουργείου Τουριστικής Ανάπτυξης αποσπασμένου από 
τη Νομαρχιακή Αυτοδιοίκηση Ηρακλείου Κρήτης, ως 
εξής: 

ΥΠΕΡΩΡΙΑΚΗ ΑΠΑΣΧΟΛΗΣΗ ΑΠΟΓΕΥΜΑΤΙΝΗ - ΝΥ¬ 
ΚΤΕΡΙΝΗ ΚΑΙ ΕΞΑΙΡΕΣΙΜΩΝ 

• Εκατόν είκοσι (120) ώρες απλές απογευματινές 

• Τριάντα δύο (32) ώρες νυκτερινές 

• Τριάντα δύο (32) ώρες Κυριακών και εξαιρέσιμων. 

ΝΥΚΤΕΡΙΝΗ ΑΠΑΣΧΟΛΗΣΗ ΠΡΟΣ ΣΥΜΠΛΗΡΩΣΗ ΤΟΥ 

ΝΟΜΙΜΟΥ ΥΠΟΧΡΕΩΤΙΚΟΥ ΕΒΔΟΜΑΔΙΑΙΟΥ ΩΡΑΡΙΟΥ 

• Εκατόν εξήντα (160) ώρες απλές νυκτερινές 

• Εκατό (100) νυκτερινές Κυριακών και εξαιρέσιμων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2004 

Ο ΥΦΥΠΟΥΡΓΟΣ 

Α. ΛΙΑΣΚΟΣ 
-♦- 

Αριθ. οικ. 12148 (10) 

Συγκρότηση Υπηρεσιακού Συμβουλίου της Νομαρχια¬ 
κής Αυτοδιοίκησης Δυτικής Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 9 και 11 παρ. 5 και 7 του Ν. 
3260/2004 (ΦΕΚ 151 Α'). 

2. Τις διατάξειςτου άρθρου 6 του Ν. 2839/2000 (ΦΕΚ 
196 Α'). 

3. Τον Οργανισμό Εσωτερικής Οργάνωσης και Λειτουρ¬ 


γίας της Νομαρχιακής Αυτοδιοίκησης Δυτικής Αττικής 
(ΦΕΚ 1778/τ.Β'/31.12.2001). 

4. Την υπ’ αριθμ. 2682/354/7.4.1999 απόφαση σύστα¬ 
σης του Υπηρεσιακού Συμβουλίου της Νομαρχιακής Αυ¬ 
τοδιοίκησης Δυτικής Αττικής(ΦΕΚ355/τ. Β'/13.4.1999). 

5. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού της Νομαρχιακής Αυτοδιοίκησης Δυτικής Αττικής, 
γιατί το υπηρεσιακό συμβούλιο έχει συσταθεί και θα λει¬ 
τουργεί σύμφωνα με την παρούσα συγκρότηση με ισά¬ 
ριθμα μέλη, αποφασίζουμε: 

1. Συγκροτούμε στη Νομαρχιακή Αυτοδιοίκηση Δυτικής 
Αττικής πενταμελές υπηρεσιακό συμβούλιο αρμόδιο για 
όλο το προσωπικό της Νομαρχιακής Αυτοδιοίκησης Δυτι¬ 
κής Αττικής ως εξής: 

α. Τρεις (3) μόνιμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου, με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο (2) αιρετούς εκπροσώπους των εργαζομένων με 
βαθμό τουλάχιστον Α' με του αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
από το Νομάρχη από υπαλλήλους που πληρούν τις προϋ¬ 
ποθέσεις να επιλεγούν ως Προϊστάμενοι Διευθύνσεων 
σύμφωνα με τις διατάξεις του άρθρου 11 του Ν. 3260/ 
2004. 

3. Τα υπό στοιχείο α' αναπληρωματικά μέλη της παρα¬ 
γράφου 1 της παρούσης ορίζονται από το Νομάρχη από 
υπαλλήλους που έχουν επιλεγεί ως Προϊστάμενοι Διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της Νομαρχιακής Αυτοδιοί¬ 
κησης Δυτικής Αττικής. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο (2) αιρετών εκπροσώπωντων μονίμων υπαλλήλων με¬ 
τέχουν οι δύο (2) αιρετοί εκπρόσωποιτου προσωπικού με 
σύμβαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 11 Νοεμβρίου 2004 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




